CELEX: 31985D0552
Language: el
Date: 1985-12-09 00:00:00
Title: 85/552/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με την εμπορία και τη μεταποίηση των σιτηρών και των πρωτεϊνούχων φυτών στην Αγγλία και στην Ουαλλία (Το κείμενο στην αγγλική γλώσσα είναι το μόνο αυθεντικό)

Avis juridique important

|

31985D0552

85/552/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με την εμπορία και τη μεταποίηση των σιτηρών και των πρωτεϊνούχων φυτών στην Αγγλία και στην Ουαλλία (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 341 της 19/12/1985 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1985  για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με την εμπορία και τη μεταποίηση των σιτηρών και των πρωτεϊνούχων φυτών στην Αγγλία και στην Ουαλία  (Το κείμενο στην αγγλική γλώσσα είναι το μόνο αυθεντικό)  (85/552/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,  Εκτιμώντας:  ότι, στις 15 Μαΐου 1985, η κυβέρνηση του Ηνωμένου Βασιλείου ανακοίνωσε μία τροποποίηση στο πρόγραμμα που εγκρίθηκε με την απόφαση της Επιτροπής της 27ης Οκτωβρίου 1980 (3) σχετικά με τη μεταποίηση και την εμπορία των σιτηρών και των πρωτεϊνούχων φυτών στην Αγγλία και στην Ουαλία·  ότι η εν λόγω τροποποίηση αποσκοπεί στη δημιουργία και στον εκσυγχρονισμό εγκαταστάσεων αποθήκευσης, αποξήρανσης και καθαρισμού των σιτηρών και των πρωτεϊνούχων φυτών, των εγκαταστάσεων αποθήκευσης στις βιομηχανίες βυνοποίησης, καθώς και της ικανότητας χειρισμού στους λιμένες, προκειμένου να μειωθεί το κατά μονάδα κόστος, να βελτιωθεί η ποιότητα των σιτηρών και να αυξηθούν έτσι τα εισοδήματα των παραγωγών από αυτά τα προϊόντα· ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η τροποποίηση συμπεριλαλβάνει επαρκή ποσότητα των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 (εκτός από τα στοιχεία που αφορούν τα προϊόντα εκτός του παραρτήματος ΙΙ της συνθήκης, ιδίως τα ενδεχόμενα κατευθυντήρια σχέδια για τη χρησιμοποίηση του άχυρου, βάσει των οποίων δεν μπορεί να ληφθεί καμία απόφαση προς το παρόν), τα οποία αποδεικνύουν ότι οι στόχοι του άρθρου 1 του εν λόγω κανονισμού μπορούν να επιτευχθούν στον τομέα των σιτηρών και των πρωτεϊνούχων φυτών στη Ηνωμένο Βασίλειο· ότι η προθεσμία που έχει καθορισθεί για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση που αφορά τη μεταποίηση και την εμπορία των σιτηρών των πρωτεϊνούχων φυτών στην Αγγλία και στην Ουαλία, η οποία ανακοινώθηκε από τη βρετανική κυβέρνηση στις 15 Μαΐου 1985, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 9 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 130 της 16. 5. 1985, σ. 1.  (3) ΕΕ αριθ. L 305 της 14. 11. 1980, σ. 69.